
 L E G E



pentru  modificarea şi completarea Codului penal şi



Codului  cu  privire  la contravenţiile administrative


Parlamentul adoptă prezenta lege organică. 


Art.I. - Codul penal, aprobat prin Legea R.S.S.Moldoveneşti din 24 martie 1961 (Veştile Sovietului Suprem al R.S.S.Moldoveneşti, 1961, nr.10, art.41), cu modificările ulterioare, se modifică şi se completează după cum urmează(

1. La articolul 71, cuvintele (şi 268( se înlocuiesc cu cuvintele (, 268 şi 270(.


2. Articolul 171(

la alineatul 3, după cuvintele (poartă răspundere pentru( se introduc cuvintele (înfiinţarea şi conducerea ei în cazurile prevăzute de Partea specială a prezentului cod şi pentru((

la alineatul 5, cuvintele (şi alţi coparticipanţi la infracţiunile săvîrşite de această organizaţie( se exclud, iar cuvîntul (numai( se înlocuieşte cu cuvintele (pentru apartenenţa la ea, în cazurile prevăzute de Partea specială a prezentului cod, şi(.


3. Articolul 742 va avea următorul cuprins(

(Articolul 742. Înfiinţarea sau conducerea unei organizaţii




    criminale şi apartenenţa la ea


Înfiinţarea unei organizaţii criminale în scopul săvîrşirii infracţiunilor, fie conducerea acesteia sau a subdiviziunilor subordonate, fie căutarea şi angajarea de membri în organizaţia criminală ori antrenarea altor persoane în activitatea organizaţiei criminale, fie crearea de fonduri băneşti şi de altă natură pentru asigurarea activităţii criminale, fie înzestrarea organizaţiei criminale cu arme şi cu alte mijloace pentru săvîrşirea infracţiunilor, fie organizarea culegerii de informaţii despre potenţialele victime sau despre activitatea organelor de drept, fie coordonarea planurilor şi acţiunilor criminale cu alte organizaţii, grupuri criminale şi infractori aparte din ţară sau străinătate, -


se pedepseşte cu privaţiune de libertate pe un termen de la zece la  douăzeci şi cinci de ani cu confiscarea averii.


Apartenenţa la o organizaţie criminală sau participarea la activitatea criminală a acestei organizaţii -


se pedepseşte cu privaţiune de libertate pe un termen de la trei la zece ani cu sau fără confiscarea averii.


Acţiunile prevăzute la alineatele unu şi doi ale prezentului articol, săvîrşite de o persoană, folosind atribuţiile sale de serviciu -


se pedepsesc cu privaţiune de libertate pe un  termen de la zece la  douăzeci şi cinci de ani cu sau fără confiscarea averii şi cu privarea de dreptul de  a ocupa anumite funcţii sau de a practica anumite activităţi pe un termen de pînă la cinci ani.(

4. Articolul 217 va avea următorul cuprins(

(Articolul 217. Folosirea ilegală a semnelor aflate sub protecţia




    tratatelor internaţionale


Folosirea emblemei Crucii Roşii şi a denumirii (Crucea Roşie( de către persoane care nu sînt împuternicite cu acest drept, precum şi a însemnelor care pot fi identificate cu emblema Crucii Roşii, dacă aceste acţiuni au avut urmări grave, -


se pedepsesc cu privaţiune de libertate pe un termen de pînă la un an sau cu amendă în mărime de o sută de salarii minime.(

5. Articolul 270 va avea următorul cuprins(

(Articolul 270. Folosirea cu perfidie a emblemei Crucii Roşii




   ca semn protector în timp de conflict armat


Folosirea cu perfidie a emblemei Crucii Roşii, precum şi a semnalelor distinctive ca semn protector în timp de conflict armat, care s-a soldat cu  moartea sau leziuni corporale grave, ori cu vătămarea de lungă durată a sănătăţii, -


se pedepseşte cu privaţiune de libertate pe termen de la cinci la cincisprezece ani.(

Art.II. – Codul cu privire la contravenţiile administrative, aprobat prin Legea R.S.S.Moldoveneşti din 29 martie 1985 (Veştile Sovietului Suprem şi ale Guvernului R.S.S.Moldoveneşti, 1985, nr.3, art.47), cu modificările ulterioare, se completează cu articolul 17420, cu următorul cuprins(

(Articolul 17420. Folosirea ilegală a semnelor aflate sub




       protecţia tratatelor internaţionale


Folosirea emblemei Crucii Roşii şi a denumirii (Crucea Roşie( de către persoane care nu sînt împuternicite cu acest drept, precum şi a însemnelor care pot fi identificate cu emblema Crucii Roşii -


atrage după sine aplicarea unei amenzi cetăţenilor în mărime de la cincisprezece la douăzeci şi cinci de salarii minime şi persoanelor cu funcţii de răspundere – de la patruzeci la cincizeci de salarii minime.(

